b"\n_START_ARTICLE_\nThe Sixth Sense\n_START_SECTION_\nArgument\n_START_PARAGRAPH_\nCole Sear, un noi de vuit anys, t\xc3\xa9 un secret que el traumatitza: veu anar i venir persones mortes, de vegades agressives, que l'increpen. Aquest poder el tanca en una por continua i es nega a revelar-ho fins al dia que troba Malcolm Crowe, psiquiatre per a nens. Tots dos aniran a la recerca de l'origen d'aquesta estranya facultat, cosa que els portar\xc3\xa0 a una revelaci\xc3\xb3 molt inesperada..._NEWLINE_La temptativa de comunicaci\xc3\xb3 amb el fantasma d'una noia, Kyra Collins, que va morir molt malalta, el porta a casa seva durant la seva vetlla f\xc3\xbanebre. All\xc3\xa0 troba, seguint les seves indicacions, un v\xc3\xaddeo que lliura al pare de la petita difunta i que revela que Kyra ha estat v\xc3\xadctima d'una s\xc3\xadndrome de M\xc3\xbcnchhausen i que la seva mare enverinava els seus aliments. Cole descobreix doncs que pot utilitzar el seu do amb fins positius i comen\xc3\xa7a a viure menys atemorit."